Jens Tanzmann er lærer i Køln. Han har sine elever med til Aalborg. Som for så mange andre turister, var turistkontoret en af gruppens første destinationer - Det var ret svært at finde. Jeg fandt et kort, men turistkontoret lå ikke der, hvor kortet viste, siger han til TV2/Nord. Siden april har turistkontoret ligget i Nordkraft. Visit Aalborg erkender, at de forældede bykort i Aalborg Centrum kan give problemer. - Det er selvfølgelig uheldig, at det der lille I, der hænger på infostanderne ikke er skiftet endnu, siger Helge Søgaard, der er direktør i Visit Aalborg. De bykort, der hænger i Aalborg, blev senest opdaterede i 2007. Det er Aalborg Kommune, der står for at opdatere kortene. De bliver som udgangspunkt opdateret hvert femte år. Også selvom der er foretaget mange ændringer i bybilledet siden sidste opdatering.Nu lover kommunen at gøre noget ved problemet. - Nu har I gjort opmærksom på, at der er den her problematik med turistkontoret, og så har vi vurderet, at turistkontoret er så vigtig en attraktivitet i Aalborg Kommune, så nu laver vi den her rettelse, siger Martin Fischer, der er afdelingsleder i Trafik og Vej i Aalborg Kommune. Aalborg Kommune lover nu er kortene er rettet inden uge 42.

Opsummering:
Forældede bykort i Aalborg Centrum gør det svært at være turist. Selvom det er over et halvt år siden, at turistkontoret flyttede fra nytorv til Nordkraft, er kortene endnu ikke opdaterede.